Նման պատասխանը լիովին բացահայտում է ոչ միայն ԲՀԿ-ի, այլև շատ այլ քաղաքական ուժերի գործունեության տրամաբանությունն ու ձեռագիրը: Սրանց մոտ վաղուց բարի ավանդույթ է ձևավորվել` նախ որոշել, հետո նոր միայն մտածել, որովհետև եթե ամեն ինչ կատարվի հակառակ հաջորդականությամբ, այդպես ավելի խելամիտ կլինի, բայց արդեն նման չի լինի իրենց գործելաոճին: Դրա համար էլ երբ մեկ տարի բոյկոտող, ոչ մի արդյունքի չհասած ու մեկ տարվա ուշացումով ելման դիրք վերադարձող կուսակցությունները այսօր ինքնավստահ կեցվածքով հանդգնում են հայտարարել, թե իրենք պատրաստվում են ավագանիում հանդես գալ որպես կոշտ ընդդիմություն ու վճռական են տրամադրված, միանգամից ուզում ես հարցնել. «Անցած մեկ տարվա նմա՞ն»: